নবীগঞ্জ প্রতিনিধি ॥ নবীগঞ্জ উপজেলার পৃথক স্থানে গতকাল বৃহস্পতিবার বিকেলে দু’ব্যক্তি ও বানিয়াচঙ্গে এক গৃহবধুর আত্মহত্যার চেষ্টা করেছেন। আশংকাজনক আহত ৩ জনকে হবিগঞ্জ সদর আধুনিক হাসপাতালে প্রেরন করা হয়েছে। জানা যায়, পারিবারিক কলহলের জের ধরে উপজেলার বড় ভাকৈর ইউনিয়নের বড় ভাকৈর গ্রামের সুনীল দাশের পুত্র পিলু দাশ (৩০), গজনাইপুর ইউনিয়নের সাতাইহাল গ্রামের ছেরাগ আলীর পুত্র আঃ মুহিদ,(২০) ও বানিয়াচঙ্গ উপজেলার বেতকান্দি গ্রামের জনি মিয়ার স্ত্রী ছাবিনা বেগম (২০) বিষপানে আত্মহত্যার চেষ্টা করেন। তাদেরকে প্রথমে নবীগঞ্জ উপজেলা স্বাস্থ্য কমপ্লেক্সে ও পরে আশংকাজন অবস্থা হবিগঞ্জ সদর আধুনিক হাসপাতালে প্রেরন করা হয়।